open-index/open-wikipedia-markdown huggingface dataset:
Tadas Sadauskis

**Tadas Sadauskis** (g. 1996 m. gegužės 23 d. Upynoje, Šilalės raj.) – Lietuvos politikas, Seimo narys (nuo 2024 m.).

## Biografija
Vytauto Didžiojo universitete studijavo politikos mokslus (baigė 2019 m.).

Iki išrinkimo į Seimą 6 metus dirbo Remigijaus Žemaitaičio visuomeniniu padėjėju. Yra dirbęs nekilnojamojo turto brokeriu, Seimo nario patarėju, 2020–2022 m. buvo Šilalės savivaldybės tarybos sekretorius, po to dirbo pardavimų vadybininku bendrovėje „Agrosistemų servisas“.

2023 m. išrinktas į Šilalės rajono savivaldybės tarybą. Tais pačiais metais įstojo į partiją „Nemuno aušra“.

2024 m. Tauragės vienmandatėje rinkimų apygardoje išrinktas į Seimą (iškėlė „Nemuno aušra“). T. Sadauskis – jauniausias 2024–2028 m. Seimo narys.

## Išnašos
Rapolas Buivydas

**Rapolas Buivydas** (2002 m. vasario 11 d.) – lietuvių kilmės Airijos krepšininkas, rungtyniaujantis sunkiojo krašto puolėjo pozicijoje.

2021–2023 m. varžėsi NCAA *Assumption* koledžo „Greyhounds“ komandoje (Vusteris, Masačusetsas). 2024 m. su Airijos „Garvey’s Tralee Warriors“ išrinktas geriausiu Airijos krepšinio lygos jaunuoju žaidėju.

Rungtyniavo Airijos jaunimo (U-16, U-18) rinktinėse. 2024 m. debiutavo Airijos rinktinėje (atrankoje į 2027 m. Europos čempionatą).

## Šaltiniai
Lacha

**Lacha** gali reikšti:
* Lacha – upė Čilėje;
* Lacha – upė Meksikoje;
* Lacha – miestelis Bolivijoje;
* Lacha – miestas Čilėje;
* Lacha – kaimas Lenkijoje, Kolno apskrityje;
* Lacha – kaimas Lenkijoje, Legionovo apskrityje.
Akambaras

**Akambaras** () – miestas centrinėje Meksikoje, Gvanachuato valstijoje, 50 km į pietus nuo Selajos, prie Lermos upės, Meksikos Centrinėje Mesetoje. Savivaldybės centras. Plentai į geležinkeliai į Meksiką, Moreliją, Selają. Žemės ūkio regiono prekybinis centras (kukurūzai, ankštiniai, kviečiai, avinžirniai, veisiami galvijai, avys, kiaulės). Žemdirbystei tinkamų plotų padaugėjo netoliese pastačius Soliso užtvanką ant Lermos.

Išlikęs XVI a. akvedukas, pranciškonų šventykla, XVIII a. akmeninis tiltas per Lermą.

## Istorija
Senovėje dabartinio miesto vietoje gyvavo Čupikuaro archeologinė kultūra, siejama su taraskanais (rasta keramikos). Dabartinį San Fransisko de Akambaro miestą ispanai įkūrė 1526 m. Veikė pranciškonų misijos.


AcueductoAcambaro II.jpg|Akvedukas
PuenteViejoAcambaro III.jpg|Akmeninis tiltas
Templo del Hospital, Acámbaro, Estado de Guanajuato, México .jpg|Pranciškonų šventykla (*Templo del Hospital*)
San Francisco 00.JPG|Šv. Pranciškaus Asyžiečio bažnyčia


## Šaltiniai
Jonas Budrevičius

**Jonas Budrevičius** (g. 1945 m. rugpjūčio 31 d. Biržuose) – Lietuvos SSR politinis veikėjas, verslo vadybininkas, 2000–2004 m. Seimo narys.

## Biografija

1964 m. baigė Biržų vidurinę mokyklą. 1964–1967 m. tarnavo sovietinėje armijoje. 1974 m. baigė studijas Vilniaus aukštojoje partinėje mokykloje. 1980–1984 m. studijavo Lietuvos žemės ūkio akademijoje, kur įgijo ekonomisto specialybę. 1993 m. baigė Kauno vadybos ir kalbų kolegiją, kur įgijo verslo vadybininko specialybę.

1967–1990 m. dirbo Lietuvos komunistų partijos (LKP) struktūrose: nuo 1967 m. – Biržų rajono komiteto instruktorius,  nuo 1974 m. – Pasvalio, Panevėžio rajonų komitetų skyrių vedėjas, nuo 1981 m. – Panevėžio rajono komiteto II sekretorius, nuo 1984 m. –  Akmenės rajono komiteto I sekretorius, nuo 1989 m. – Pasvalio rajono komiteto I sekretorius. 

Nuo 1990 m. buvo Lietuvos demokratinės darbo partijos (LDDP) narys, ėjo šios partijos Pasvalio rajono tarybos pirmininko, pirmininko pavaduotojo pareigas. Nuo 2001 m. – Lietuvos socialdemokratų partijos (LSDP) Tarybos narys, Pasvalio skyriaus pirmininkas (LSDP nariu laikomas nuo 1990 m.).

Nuo 1989 m. gyveno Pasvalyje. 1991–1994 m. buvo individualios įmonės „Ragas” savininkas. 1994–2000 m. dirbo Pasvalio uždarojoje akcinėje bendrovėje „Jorela” direktoriumi. Ūkininkavo savo ūkyje.

Nuolat buvo renkamas Pasvalio rajono savivaldybės tarybos nariu. 2000 m. dalyvavo Lietuvos Seimo rinkimuose. Išrinktas į Seimą daugiamandatinėje apygardoje. Priklausė Socialdemokratinės koalicijos (LDDP-LSDP-LRS) frakcijai, dirbo Ekonomikos komitete, Verslo ir užimtumo komisijoje. 2004 m. kandidatavo į sekančios kadencijos Seimą. 

2005–2010 m. buvo Turto banko valdybos pirmininkas, vėliau – Lietuvos biodujų asociacijos vykdantysis direktorius. Pasvalio verslininkų asociacijos pirmininko pavaduotojas.

## Išnašos
Tomas Purlys

**Tomas Purlys** (g. 1977 m. gruodžio 9 d.) – Lietuvos krepšininkas (gynėjas), krepšinio treneris, krepšinio ekspertas.

Karjerą 1995 m. pradėjo Vilniaus „Statyboje“, vėliau žaidė LKAL klube Švenčionėlių „Ridoje“. 2000 m. grįžo į LKL, Marijampolės „Suvalkijos“ klubą. Žaidė Panevėžio „Malsenoje“, 2005 m. išvyko į Raplos miesto klubą Estijoje, vėliau rungtyniavo Baltarusijoje. LKL karjerą baigė Vilniaus „Sakaluose“. 2010–2011 m. atstovavo Šarūno Marčiulionio krepšinio akademiją NKL lygoje, vėliau žaidė įvairiose mėgėjų komandose.

2008 m. pradėjo treniruoti Š. Marčiulionio krepšinio akademijoje. Vėliau dirbo Sostinės krepšinio mokykloje, treniravo Lietuvos vaikinų jaunučių (U-16) krepšinio rinktinę. 2022 m. T. Purlio auklėtiniai laimėjo Europos U-16 čempionatą Šiaurės Makedonijoje. 2021–2023 m. treniravo komandą Vilniaus „Rivilė/Stekas“ – su ja laimėjo RKL lygą ir iškopė į NKL.

Tomas Purlys taip pat komentuoja krepšinio rungtynes, kalbinamas kaip krepšinio ekspertas, dalyvauja krepšinio tinklalaidėse.

Brolis – Martynas Purlys – krepšinio vadybininkas.

## Laimėjimai
;Trenerio karjera
* RKL: 2022 m.
* Europos U-16 čempionatas: 2022 m.

## Šaltiniai
FC Kheybar

**„Kheybar“** () – Irano futbolo klubas iš Choremabado. 

Namų rungtynes žaidžia „Tachti“ stadione, talpinančiame apie 8 tūkst. žiūrovų.

## Istorija
1984 m. įkurtas futbolo klubas. 2023–2024 m. sezone tapo Azadegan League (II pakopa) nugalėtojais ir pateko į stipriausią Irano futbolo divizioną. 

2024–2025 m. sezone debiutavo Profesionalų lygoje.

## Pasiekimai
;  Azadegan League
*  **Nugalėtojai (1):** 2023–2024 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Treneriai
*  Marco Aurelio Da Cunha

## Išnašos

## Nuorodos
* [ Oficiali klubo svetainė] (anglų k.)
* SOCCERWAY 
* FLASHSCORE 
* Transfermarkt 
* Globalsportsarchive
San Fransisko del Rinkonas

**San Fransisko del Rinkonas** () – miestas centrinėje Meksikoje, Gvanachuato valstijoje, Bachijo regione, Turbijo upės slėnyje, 20 km į pietvakarius nuo Leono. Savivaldybės centras. Šalia eina Leono–Agvaskaljenteso geležinkelis. Žemės ūkio regiono prekybinis centras (ankštiniai, kukurūzai, kviečiai, vaisiai). Tekstilės (rebosų, skrybėlių gamybos), maisto (malimo), gumos (čiklės) pramonė.

Yra Šv. Pranciškaus bažnyčia, kolonijiniai savivaldybės rūmai, XVII a. Santjago asjenda.

## Istorija
1607 m. gyvenvietė įkurta San Fransisko del Tulės pavadinimu. 1867 m. tapo savivaldybės centru, įgavo San Fransisko del Rinkono pavadinimą.

## Šaltiniai
Jelly Roll

**Džeisonas Bredlis DeFordas** (*Jason Bradley DeFord*, g. 1984 m. gruodžio 4 d.), geriau žinomas kaip **Jelly Roll** – amerikiečių atlikėjas, reperis ir dainų autorius iš Nešvilio. Savo karjerą pradėjo 2003 m., išleidęs hiphopo įrašą „he Plain Shmear Tape“. Debiutinį albumą „The Big Sal Story“ išleido 2012 m., o populiarumo susilaukė su 2022 m. išleistasis singlais „Son of a Sinner“ ir „Need a Favor“. 2024 m. duomenimis, atlikėjas yra išleidęs dešimt studijinių albumų, iš kurių naujausiasis, „Beautifully Broken“, išleistas 2024 m. spalį.

## Diskografija
**Studijiniai albumai**
* *The Big Sal Story* (2012)
* *Sobriety Sucks* (2016)
* *Addiction Kills* (2017)
* *Goodnight Nashville* (2018)
* *Whiskey Sessions II* (2019)
* *A Beautiful Disaster* (2020)
* *Self Medicated* (2020)
* *Ballads of the Broken* (2021)
* *Whitsitt Chapel* (2023)
* *[[Beautifully Broken]]* (2024)

**Bendri albumai**
* *Year Round*  (2011)
* *Strictly Business*  (2011)
* *No Filter*  (2013)
* *Business as Usual*  (2013)
* *No Filter 2*  (2016)
* *Waylon & Willie*  (2017)
* *Waylon & Willie II*  (2018)
* *Waylon & Willie III*  (2018)
* *Waylon & Willie IV*  (2020)

## Išnašos
Silao

**Silao**, oficialiai **Silao de la Viktorija** () – miestas centrinėje Meksikoje, Gvanachuato valstijoje, Bachijo regione, Turbijo upės slėnyje, 30 km į pietryčius nuo Leono. Savivaldybės centras. Didelis transporto mazgas – susikerta keliai ir geležinkeliai į Leoną, Irapuatą, Gvanachuatą, yra Del Bachijo tarptautinis oro uostas, aptarnaujantis visą regioną. Silao – svarbus žemės ūkio regiono prekybinis centras (ankštiniai, kukurūzai, kviečiai, avinžirniai, avokadai, persikai, braškės, veisiami galvijai). Tekstilės (serapių audimo),  automobilių, padangų gamybos pramonė.

Yra XVII a. Šv. Apaštalo Jokūbo bažnyčia, 1949 m. Kristaus Karaliaus statula (ant Kubiletės kalno).

## Istorija
Miesto pavadinimas kilęs iš taraskanų *Tzinacua* ir reiškia „miglų vieta“ (taip pavadinta dėl garuojančių aplinkinių karštųjų versmių). 1860 m. rugpjūčio 10 d. įvyko Silao mūšis Reformų karo tarp liberalų ir konservatorių metu. Silao miestu tapo 1861 m.

1976 m. Silao nuniokojo smarkus potvynis.

## Šaltiniai
Valje de Santjagas

**Valje de Santjagas** () – miestas centrinėje Meksikoje, Gvanachuato valstijoje, Centrinėje Mesetoje, 20 km į pietus nuo Salamankos, į šiaurę nuo Juririjos lagūnos. Savivaldybės centras. Praeina kelias Salamanka–Morelija. Žemės ūkio regiono prekybinis centras Bachijo regione (ankštiniai, kukurūzai, kviečiai, avinžirniai, batatai, guavos). Avalynės, medienos apdirbimo pramonė.

Tuojau į vakarus nuo Valje de Santjago driekiasi gamtos paminklas – septynių vulkaninių kraterių grupė *Siete Luminarias* („septynios luminarijos“). Yra Šv. Apaštalo Jokūbo, Švč. Jėzaus, Švč. Malonės Dievo Motinos ir kt. bažnyčios, savivaldybės rūmai.

## Istorija
Valje de Santjagas indėnų taraskanų žemėse oficialiai įkurtas 1607 m. Miesto statusas suteiktas 1871 m.

## Šaltiniai
Igvala

**Igvala** (), oficialiai **Igvala de la Independensija** () – miestas vidurio pietų Meksikoje, Gerero valstijoje, prie Kokulos upės, ~100 km į šiaurę nuo Čilpansingo. Savivaldybės centras. Keliai į Čilpansingą, Kuernavaką. Žemės ūkio regiono prekybinis centras (kukurūzai, ankštiniai, cukranendrės, žemės riešutai, citrinos, ryžiai). Maisto (įskaitant sezamų aliejaus spaudimą), muilo gamybos pramonė.

Yra XIX a. Šv. Pranciškaus bažnyčia. Šalia miesto – Tuspano lagūna. Ant greta stūksančios kalvos iškelta Meksikos vėliava.

## Istorija
Igvala gyvenama nuo ikikolumbinių laikų. Kolonizuota 1533 m.

1821 m. į Igvalą įžengė Meksikos išlaisvinimo armija ir iš čia tęsė triumfo žygį į Meksiką. Čia pirmąsyk iškelta Meksikos vėliava. Tais pačiais metais mieste sudarytas Igvalos planas tarp Agustino de Iturbidės ir revoliucionierių vado Visentės Gerero, kad Meksika būtų paskelbta konstitucine monarchija.

## Šaltiniai
Suwon FC (moterys)

**moterų „Suwon“ futbolo klubas** () – Pietų Korėjos futbolo klubas iš Suvono.

Angliškai vadinamas **Suwon Football Club Women** arba **Suwon FC Women**.

## Istorija
Klubo ištakos siekia 2003 m., kai buvo įkurtas **Suwon FC**. 2008 m. suburta moterų komanda, nuo 2009 m. dalyvavusi aukščiausioje moterų futbolo lygoje. 2010 m. finaliniame etape nugalėjo varžoves ir iškovojo čempionių titulą. 2012 m. gruodžio 9 d. oficialiai pranešta apie „Suvon“ siekį tapti profesionaliu futbolo klubu.

2024 m. sezone finaliniame etape nugalėjo varžoves ir iškovojo čempionių titulą (antrą kartą klubo istorijoje).

## Pasiekimai
;  **[[WK League]]:**
*  **Čempionės (2):** 2010 m., 2024 m.
*  **Antroji vieta (2):** 2019 m., 2023 m.

## Sezonai
; Pastarųjų metų sezonai

## Spalvinė gama

## Apranga

## Garsesnės žaidėjos
*  Moon Mi-ra, puolėja;
*  Shim Seo-yeon, gynėja;
*  Lee Eun-mi, gynėja;
*  Kang Chae-rim, saugė;
*  Jeon Eun-ha, puolėja, saugė;
*  Madoka Haji, puolėja;
*  Josée Nahi, puolėja;

## Taip pat skaitykite
* Suwon FC – klubo vyrų pagrindinę komandą.

## Išnašos

## Nuorodos
* Oficiali klubo svetainė
* Facebook paskyra
* Oficiali YouTube platforma
* SOCCERWAY
Taskas

**Taskas** (), oficialiai **Tasko de Alarkonas** () – miestas vidurio pietų Meksikoje, Gerero valstijoje, Atačės kalno papėdėje Tasko kalnuose, 135 km į šiaurę nuo Čilpansingo, 60 km į pietvakarius nuo Kuernavakos. Savivaldybės centras. Keliai į Igvalą, Amakusaką. Žemės ūkio regiono prekybinis centras (kukurūzai, ankštiniai, cukranendrės, vaisiai). Kalnakasyba – kasamas sidabras, cinkas, varis, švinas, fluoritas. Taskas garsėja tradicinių sidabro dirbinių gamyba (tarpukariu atgaivino amerikietis Viljamas Spratlingas). Turizmas.

Taske išlikusi tradicinė kolonijinė architektūra su siauromis grįstomis gatvelėmis, barokine Šv. Priskos bažnyčia ir kitais statiniais. Miestas paskelbtas nacionaliniu paminklu ir menų centru.

## Istorija
Jau ikikolumbiniais laikais Taskas garsėjo kaip kalnakasybos vieta (senoji gyvenvietė buvo ties dabartiniu Tasko El Vjecho miesteliu). 1528 m. naująjį Taską įkūrė ispanai, jis tapo vienu pirmųjų kolonistų kalnakasybos centrų. XVIII a. suklestėjo kaip sidabro kasybos centras, kasyklos priklausė prancūzų kilmės magnatui Chosė de la Bordai. Apie 1581 m. Taske gimė dramaturgas Chuanas Ruisas de Alarkonas – jo garbei miesto pavadinimui pridėtas dėmuo „de Alarkonas“.


ReformaTaxco.JPG|Senamiesčio gatvelė
Urbanscape Taxco No 2 (110333573).jpeg|Senamiesčio gatvelė ir būdingas taksi automobilis
OchoRegiones066.JPG|Tasko sidabro dirbinys
Taxco Santa Prisca.jpg|Šv. Priskos bažnyčia


## Šaltiniai
Changnyeong WFC

**moterų „Changnyeong“ futbolo klubas** () – Pietų Korėjos futbolo klubas iš Bugoko. Angliškai vadinamas **Changnyeong Women's Football Club**. 

## Istorija
Klubo ištakos siekia 2018 m., kai buvo įkurtas **Changnyeong WFC**. 2018 m. suburta moterų komanda, nuo 2018 m. dalyvavusi aukščiausioje moterų futbolo lygoje.

## Pasiekimai
;  **[[WK League]]:**
*  **Čempionės (0):** 
*  **Antroji vieta (0):**

## Sezonai
; Pastarųjų metų sezonai

## Spalvinė gama

## Garsesnės žaidėjos
*  Kang Yu-mi, saugė, puolėja.

## Išnašos

## Nuorodos
* [ Oficiali klubo svetainė]
* [ Facebook paskyra]
* SOCCERWAY
Seoul WFC

**moterų „Seoul City“ futbolo klubas** () – Pietų Korėjos futbolo klubas iš Seulo. Angliškai vadinamas **Seoul City Women's Football Club**. Dar žinomas kaip **Seoul City Hall**.

## Istorija
Klubo ištakos siekia 2004 m., kai Seule buvo įkurtas moterų futbolo klubas. Suburta moterų komanda, dalyvavusi aukščiausioje moterų futbolo lygoje.

2013 m. sezone pateko į finalinį etapą, o finalinėse rungtynėse dėl čempionių titulo pralaimėjo Incheon Hyundai Steel Red Angels.

## Pasiekimai
;  **[[WK League]]:**
*  **Čempionės (0):** 
*  **Antroji vieta (2):** 2013, 2025 m.

## Sezonai
; Pastarųjų metų sezonai

## Spalvinė gama

## Garsesnės žaidėjos
*  Ryu Ji-soo, vartininkė;
*  Yoo Young-a, puolėja;
*  Park Hee-young, saugė;
*  Han Chae-rin, saugė.

## Taip pat skaitykite
* Seoul FC – buvęs futbolo klubas;

## Išnašos

## Nuorodos
* Oficiali klubo svetainė
* [ Facebook paskyra]
* SOCCERWAY
Liutauras Kazlavickas

**Liutauras Kazlavickas** (g. 1981 m. balandžio 11 d. Vilniuje) – Lietuvos ir Vilniaus miesto politikas, Seimo narys.

## Biografija

1987–1999 m. mokėsi Vilniaus Simono Stanevičiaus vidurinėje mokykloje. 1999–2005 m. studijavo ir baigė Vilniaus universiteto kultūros istorijos studijas.
 
2007–2009 m. dirbo ekspertu Demokratinės politikos institute. 2009–2010 m. buvo Seimo nario Manto Adomėno, EP narės Radvilės Morkūnaitės padėjėjas. 2010–2012 m. dirbo LR Ministro Pirmininko Tarnyboje Andriaus Kubiliaus patarėju švietimo, mokslo ir kultūros klausimais.

2012 m. išrinktas Seimo nariu, 2012–2016 m. Seimo kadencijoje buvo Tėvynės Sąjungos-Lietuvos krikščionių demokratų (TS-LKD) frakcijos narys, Socialinių reikalų ir darbo komiteto narys, Jaunimo ir sporto reikalų komisijos narys. Kandidatavo 2016 m. Seimo rinkimuose.

2016–2018 m. dirbo projektų vadovu VšĮ „Salva Media”, 2018–2024 m. – politikos analitiku Vyriausybės strateginės analizės centre (STRATA).
 
Dalyvavo 2024 m. Seimo rinkimuose, kur laimėjo Naujosios Vilnios vienmandatėje rinkimų apygardoje kaip TS-LKD kandidatas.

## Kita veikla

Nuo 1997 m. įsijungė į Jaunųjų konservatorių lygą. 1999 m. tapo TS-LKD nariu, 2009 m. – TS-LKD tarybos nariu. 2006–2008 m. dirbo Lietuvos mokslo tarybos projekto „Studentų mokslinė praktika“ komunikacijos koordinatoriumi. 2006–2007 m. buvo Studijų kokybės vertinimo centro komisijų darbuotojas.

Buvo Žinių ekonomikos forumo narys (nuo 2006 m.), Vilniaus miesto Jaunimo reikalų tarybos narys (2004–2005 m.), prevencinių programų studijos „Rafaelis“ darbuotojas (2004–2007 m.). Dalyvavo Piliečių forumo (Santalkos) veikloje (2004–2007 m.), Vilniaus arkivyskupijos socialinių iniciatyvų forume (2003–2006 m.), istorikų korporacijos „Tilia“ veikloje (1999–2002 m.).

## Išnašos

## Nuorodos
* Asmeninė svetainė *kazlavickas.lt*
Kęstutis Budrys

**Kęstutis Budrys** (g. 1980 m. spalio 2 d.) – Lietuvos Respublikos užsienio reikalų ministras, pareigas pradėjęs eiti 2024 m. gruodžio 12 d.

## Biografija
2002 m. K. Budrys Valstybės saugumo departamente pradėjo dirbti inspektoriumi, vėliau ėjo vyresniojo inspektoriaus, skyriaus viršininko ir valdybos viršininko pavaduotojo pareigas. 2004 m. baigė Vilniaus universiteto Tarptautinių santykių ir politikos mokslų institutą, įgijo politikos mokslų magistro laipsnį.

2009–2015 m. K. Budrys ėjo Lietuvos Respublikos Prezidento patarėjo žvalgybos ir gynybos politikos klausimais pareigas. 2014 m., atsistatydinus Jonui Markevičiui, buvo laikinai paskirtas Prezidento vyriausiuoju patarėju nacionalinio saugumo klausimais. 2015 m. paskirtas Lietuvos Valstybės saugumo departamento direktoriaus pavaduotoju, 2020 m. vėl paskirtas dar vienai penkerių metų kadencijai. 2022 m. paskirtas Prezidento vyriausiuoju patarėju nacionalinio saugumo klausimais.

2024 m. paskirtasis premjeras Gintautas Paluckas pasiūlė jo kandidatūrą į užsienio reikalų ministrus. Po G. Palucko atsistatydinimo iš premjero pareigų 2025 m. rugpjūtį , tęsė vadovavimą Užsienio reikalų ministerijai Rimanto Šadžiaus vadovaujamoje laikinojoje vyriausybėje.

2025 m. rugsėjo 25 d. paskirtas užsienio reikalų ministru I. Ruginienės ministrų kabinete.

## Išnašos

|-
Daiva Ulbinaitė

**Daiva Ulbinaitė** (g. 1970 m. spalio 26 d. Vydeniuose, Varėnos raj.) – Lietuvos žurnalistė, politikė, Seimo narė (nuo 2024 m.).

## Biografija
1996 m. Vilniaus universitete baigė žurnalistikos studijas.

1989–1992 m. dirbo korespondente Šalčininkų rajono laikraščio „Šalčia“ redakcijoje. 1998–2006 m. buvo TV3 žurnalistė.

2006–2008 m. buvo vidaus reikalų ministro patarėja ryšiams su žiniasklaida ir visuomene.

2008 m. rugsėjį pradėjo dirbti Lietuvos televizijos publicistikos laidos „Redakcija“ kūrybinėje grupėje. 2009 m. įtraukta į televizijos filmo apie kandidatę į prezidentus kūrybinę grupę.

Nuo 2009 m. komunikacijos ir viešųjų ryšių klausimais patarinėjo tuometinei prezidentei D. Grybauskaitei, tačiau kuriam laikui iš šių pareigų pasitraukė, teismams nagrinėjant bylą dėl valstybės paslapties atskleidimo. 2015 m. sausį Vilniaus apylinkės teismui D. Ulbinaitę išteisinus, ši grįžo į prezidentės atstovės spaudai pareigas, kurias buvo palikusi 2014 m. birželį.

2020 m. Seimo rinkimuose kandidatavo Dzūkijos vienmandatėje rinkimų apygardoje (išsikėlė pati), tačiau į Seimą neišrinkta.

2021 m. gegužę tapo strateginės komunikacijos direktore komunikacijos agentūroje „Headline“.

2021 m. rugpjūtį paskirta vidaus reikalų ministrės Agnės Bilotaitės atstove spaudai. Nuo 2024 m. balandžio 22 d. vadovavo kandidatės į Lietuvos prezidentus Ingridos Šimonytės rinkimų štabo komunikacijai.

2024 m. Riešės vienmandatėje apygardoje išrinkta į Seimą (iškėlė TS–LKD).

## Bibliografija
* „Nustokim krūpčiot“, 2019 m.

## Įvertinimas
* 2013 m. atminimo ženklas už asmeninį indėlį prisidedant prie Lietuvos pirmininkavimo Europos Sąjungos Tarybai;
* 2013 m. Estijos Marijos žemės kryžiaus ordinas už nuopelnus stiprinant tarptautinius ryšius;
* 2018 m. Švedijos Poliarinės žvaigždės ordinas;
* 2019 m. Italijos Respublikos valstybinis apdovanojimas.

## Išnašos
Hwacheon KSPO WFC

**moterų „Hwacheon KSPO“ futbolo klubas** () – Pietų Korėjos futbolo klubas iš *Hwacheon*. 

Angliškai vadinamas **Hwacheon Korea Sports Promotion Foundation Women's Football Club**, o trumpiau žinomas kaip **Hwacheon KSPO Women's Football Club**. 

## Istorija
Klubo ištakos siekia 2011 m., kai *Jeonbuk* (Šiaurės Džolos provincija) buvo įkurtas moterų futbolo klubas. Suburta moterų komanda, dalyvavusi aukščiausioje moterų futbolo lygoje.

2015 m. persikėlė į *Hwacheon*. 2017 m. sezone pateko į finalą, tačiau pralaimėjo. 2024 m. sezono pirmame etape iškovojo pirmą vietą, tačiau finale bendru dviejų rungtynių rezultatu 2-3 pralaimėjo Suwon.

## Pasiekimai
;  **[[WK League]]:**
*  **Čempionės (0):** 
*  **Antroji vieta (2):** 2017, 2024 m.

## Sezonai
; Pastarųjų metų sezonai

## Spalvinė gama

## Garsesnės žaidėjos
*  Asuna Tanaka, saugė

## Išnašos

## Nuorodos
* Oficiali klubo svetainė
* [ Facebook paskyra]
* SOCCERWAY
Tadas Langaitis

**Tadas Langaitis** (g. 1977 m. liepos 7 d. Kaune) – visuomenės veikėjas, įvairių nevyriausybinių organizacijų steigėjas, finansininkas,  politikas, dirbęs dalyje 2016–2020 m. Seimo kadencijos.

## Biografija

1995 m. baigė Kauno „Saulės“ vidurinę mokyklą. 1997 m. baigė ekonomikos ir vadybos bakalauro studijas Stokholmo ekonomikos mokykloje. 1998–2002 m. CFA institute įgijo atestuoto finansų analitiko kvalifikaciją. Po studijų dirbo investicinės bankininkystės, rizikos kapitalo ir technologijų startuolių srityse.

Įgijęs darbo praktikos patirties „Hansabank Markets“ būstinėje Taline (Estija), ėmėsi kurti „Hansabank“ grupės (dab. „Swedbank“) investicinės bankininkystės filialą Lietuvoje. Dirbdamas jaunesniuoju partneriu investiciniame LHV banke, kartu su partneriais sukūrė pirmąjį rizikos kapitalo fondą Baltijos šalyse – „New Economy Ventures“. Investavo į Baltijos šalių inovatyvius technologijų verslus ir startuolius. 2000 m. įkūrė „Webmedia“. 2005 m. ji tapo didžiausia IT paslaugų įmone Estijoje, 2008 m. agentūros „Deloitte“ išrinkta tarp 50 sparčiausiai augančių įmonių Vidurio Rytų Europoje.

Nuo 2008 m. dalyvavo visuomeninių organizacijų ir kitų nevyriausybinių organizacijų veikloje, tarp jų „Geros valios projektas“, ​​„Gelbėkit vaikus“, „Mokausi jausmų“, „Už Lietuvą“, „Kuriame Respubliką“. 2012 m. inicijavo visuomeninį judėjimą „Baltosios pirštinės“, kuris kovoja už skaidrius rinkimus.

Prezidento dekretu buvo paskirtas Teisėjų etikos ir drausmės komisijos nariu (2013–2014 m.). Buvo Valstybės pažangos tarybos narys, vienas iš valstybės pažangos strategijos „Lietuva 2030“ autorių.

2016 m. laimėjo Seimo rinkimuose su Tėvynės sąjungos - Lietuvos krikščionių demokratų (TS-LKD) sąrašu. 2018 m. vasario 28 d., po pusantrų metų darbo Seime, atsisakė parlamentaro mandato. Savo sprendimą motyvavo tuo, kad negalėjęs rezultatyviai vykdyti savo kaip išrinkto Seimo nario pažadų rinkėjams.

## Įvertinimas

* Ordino „Už nuopelnus Lietuvai“ medalis (2013)
* Ženklas „Už paramą policijai“ (2014)

## Išnašos
Arandasas

**Arandasas** () – miestas vidurio vakarų Meksikoje, Chalisko valstijoje, Centrinėje Mesetoje, 138 km į rytus nuo Gvadalacharos. Savivaldybės centras. Keliai į Tepatitlaną, Irapuatą. Žemės ūkio regiono prekybinis centras (ankštiniai, kviečiai, veisiami galvijai). Maisto (tekilos, linų aliejaus), keramikos, lengvoji (šiaudinių skrybėlių, vilnonių apklotų) pramonė.

Yra Šv. Juozapo Darbininko romaninio-gotikinio stiliaus bažnyčia.

## Istorija
Arandasas pradėjo kurtis 1544 m.

## Šaltiniai
Autlanas

**Autlanas**, oficialiai **Autlan de Navaras** () – miestas vidurio vakarų Meksikoje, Chalisko valstijoje, vakarinėse Vakarų Siera Madrės pašlaitėse, 145 km į pietvakarius nuo Gvadalacharos. Savivaldybės centras. Keliai į Kokulą, Siudad Gusmaną, Melakę. Žemės ūkio regiono prekybinis centras (apelsinai, citrinos, guavos, kiti vaisiai; gyvulininkystė). Verčiamasi kalnakasyba (kasamas manganas).

Yra Švč. Trejybės katedra (1618 m.), koridos arena. Į pietus nuo Autlano plyti Siera de Manantlano biosferos rezervatas.

## Istorija
Miesto pavadinimas nahuatlių kalba reiškia vieta prie vandens griovio, akveduko, pagriovė.

XVI a. miestą užkariavo ispanai. Nuo 1832 m. savivaldybės centras. 1939 m. prie pavadinimo pridėtas dėmuo *de Navarro* generolo Paulino Navaro garbei.

1947 m. Autlane gimė žymus muzikas Karlosas Santana.

## Šaltiniai
Siudad Gusmanas

**Siudad Gusmanas** () – miestas vidurio vakarų Meksikoje, Chalisko valstijoje, tarp Siera Tapalpos kalnų ir Tigrės kalno, šalia Sapopano ežero, 105 km į pietus nuo Gvadalacharos. Sapotlan el Grandės savivaldybės centras. Praeina Gvadalacharos–Mansaniljo plentas ir geležinkelis. Žemės ūkio regiono prekybinis centras (ankštiniai, kukurūzai, kviečiai ir kt.). Apylinkėse kasamas gyvsidabris.

Yra Šv. Juozapo katedra (1900 m.), Šv. Petro, Švč. Gvadalupės Mergelės bažnyčios.

## Istorija
Nuo seno miestas vadintas **Sapotlanu** (*Tzapotlán, Zapotlán*). 1522 m. užkariautas ispanų. 1824 m. tapo savivaldybės centru. 1856 m. pervadintas Siudad Gusmanu generolo, nepriklausomybės kovotojo Gordiano Gusmano garbei.

## Šaltiniai
Tulansingas

**Tulansingas** (), oficialiai **Tulansingo de Bravas** () – miestas vidurio Meksikoje, Hidalgo valstijoje, Rytų Siera Madrės kalnuose, prie Rio Grande de Tulansingo upės, 105 km į šiaurės rytus nuo Meksiko. Savivaldybės centras. Keliai į Meksiką, Pačuką, Posa Riką. Žemės ūkio regiono prekybinis centras (miežiai, liucerna), tekstilės (vilnos) pramonė.

Išlikę daug tradicinės kolonijinės architektūros statinių: Šv. Jono Krikštytojo katedra (1528 m., perstatyta 1788 m.), pranciškonų vienuolynas, XVI–XIX a. bažnyčios ir katedros. La Florestos sodas užima centrinę miesto dalį. Veikia geležinkelių, istorijos, El Santo muziejai, meno centras.

## Istorija
Miesto pavadinimas nahuatlių kalba reiškia „tarp/už nendrynų“.

Ikikolumbiniais laikais Tulansingas priklausė toltelkams, pateko į Toltekų imperiją. Buvo svarbus prekybinis centras. XV a. miestas užkariautas actekų, o 1525 m., po Hernano Korteso žygio per šį miestą, užkariautas ispanų.

1862 m. Tulansingas tapo vyskupijos centru.

Iš Tulansingo kilo žymus meksikiečių imtynininkas El Santo.


Tulancingo Cathedral.jpg|Tulansingo katedra


## Šaltiniai
Ameka

**Ameka** () – miestas vidurio vakarų Meksikoje, Chalisko valstijoje, vakariniuose Vakarų Siera Madrės šlaituose, prie Amekos upės, 80 km į vakarus nuo Gvadalacharos. Savivaldybės centras. Keliai į Gvadalacharą, Puerto Valjartą, Kokulą. Žemės ūkio regiono prekybinis centras (cukranendrės, kviečiai, veisiami galvijai, kiaulės, arkliai, naminiai paukščiai; bitininkystė).

Yra XVI a. miesto rotušė (atstatyta po gaisro 1917–1924 m.), Šv. Jokūbo bažnyčia, 1875 m. Švč. Gvadalupės Mergelės šventovė.

## Istorija
XVI a. pr. Ameka buvo nedidelės kaskanų valstybės sostinė. 1524 m. miestą užkariavo ispanai.

Miesto teisės suteiktos 1833 m.


Street of Ameca.jpg|Amekos gatvė
Santuario de Nuestra Señora de Guadalupe 8.jpg|  Švč. Gvadalupės Mergelės šventovė
Portal Juárez.jpg|Miesto architekrūra


## Šaltiniai
Lyfestyle

**Lyfestyle** – penktasis amerikiečių reperio Yeat studijinis albumas, išleistas 2024 m. spalio 18 d. Tai – antrasis atlikėjo įrašas, išleistas 2024 m., o dainas jame kartu atlieka tokie atlikėjai, kaip Don Toliver, Kodak Black ir Lil Durk.

Nepaisant vidutiniškų kritikų įvertinimų, albumas buvo komerciškai sėkmingas. Per pirmąją savaitę JAV parduota per 89 tūkstančiai kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjo įrašu, pasiekusiu šią viršūnę.

## Dainų sąrašas

## Išnašos
La Barka

**La Barka** () – miestas vidurio vakarų Meksikoje, Chalisko valstijoje, prie Lermos upės, 24 km į rytus nuo Čapalos ežero, 95 km į pietryčius nuo Gvadalacharos. Savivaldybės centras. Praeina Gvadalacharos–Meksiko plentas ir geležinkelis. Žemės ūkio regiono prekybinis centras (avinžirniai, kukurūzai, kviečiai, apelsinai ir kt., veisiami galvijai, kiaulės, avys). Maisto (pieno), odų, mineralinio vandens pilstymo pramonė.

Yra Šv. Monikos bažnyčia, La Morenos muziejus.

## Istorija
Ikikolonijiniais laikais vietovė vadinta Čičinahuatengu. 1522 m. ispanai įkūrė Santa Monika de La Barkos miestą (*la barca* – „laivas“ – taip pavadinta, nes reikėjo plausto persikelti per Lermos upę). Miesto teises įgijo 1824 m.

## Šaltiniai
Yeat

**Noa Oliveris Smitas** (*Noah Olivier Smith*, g. 2000 m. vasario 26 d.), geriau žinomas kaip **Yeat** – amerikiečių reperis, dainų autorius ir įrašų prodiuseris. Karjerą pradėjo 2015 m., kurdamas muziką po Lil Yeat slapyvardžiu., o pirmąkart kaip Yeat pasirodė 2018 m. birželio 30 d., išleidus dainą „Brink“. Pirmąjį dainų rinkinį („*mixtape*“) „Deep Blue Strips“ išleido 2018 m. rugsėjį.

Populiarumo susilaukė 2021 m. išleidus dainų rinkinį „4L“ bei debiutinį studijinį albumą „Up 2 Me“. 2024 m. duomenimis, atlikėjas yra išleidęs penkis studijinius albumus, iš kurių naujausiasis, „Lyfestyle“, išleistas 2024 m. spalį.

## Diskografija
**Studijiniai albumai**
* *Up 2 Me* (2021)
* *2 Alive* (2022)
* *Afterlyfe* (2023)
* *2093* (2024)
* *[[Lyfestyle]]* (2024)

## Išnašos

## Nuorodos
* 
*
WK League

**WK League** – Pietų Korėjos aukščiausiasis moterų futbolo divizionas.

## Istorija
2009 m. buvo įkurta Pietų Korėjos moterų lyga, vadinama **WK League**. Red Angels čempionėmis tapo vienuolika kartų, tai – rekordas.

## Formatas
Komandos tarpusavyje sužaidžia po ketverias rungtynes. Trys komandos, surinkusios daugiausiai taškų patenka į finalinį etapą. Pusfinalio nugalėtojos patenka į finalą, kuriame paaiškėja čempionės. 

Čempionės patenka į AFC moterų čempionių lygos turnyrą.

## Komandos

## Sezonai
### 2024 m. [[WK League]]

* Po pirmojo etapo lyderiavo Hwacheon KSPO.

## Nugalėtojos
Čempionių sąrašas:
* 2009: Daekyo Kangaroos
* 2010: Suwon;
* 2011: Goyang Daekyo Noonnoppi	
* 2012: Goyang Daekyo Noonnoppi	
* 2013: Red Angels
* 2014: Red Angels
* 2015: Red Angels
* 2016: Red Angels
* 2017: Red Angels
* 2018: Red Angels
* 2019: Red Angels
* 2020: Red Angels
* 2021: Red Angels
* 2022: Red Angels
* 2023: Red Angels
* 2024: Suwon
* 2025: Hwacheon KSPO

## Titulai
* Red Angels (11): 2013, 2014, 2015, 2016, 2017, 2018, 2019, 2020, 2021, 2022, 2023 m.
* Daekyo Kangaroos (1): 2009 m., vėliau vadintas Goyang Daekyo Noonnoppi (2): 2011, 2012 m.	
* Suwon (2): 2010, 2024 m.
* Hwacheon KSPO (1): 2025 m.

## Taip pat skaitykite
* K League (vyrai)

## Šaltiniai

## Nuorodos
* Oficiali lygos svetainė  (korėjietiškai)
* SOCCERWAY
* FLASHSCORE
* RSSSF duomenų bazė
2024 m. Boeing 737 katastrofa Vilniuje

**Boeing 737 katastrofa Vilniuje** – krovininio lėktuvo Boeing 737–400 katastrofa, įvykusi ankstyvą 2024 m. lapkričio 25 d. rytą Vilniuje, Liepkalnyje, Žirnių gatvėje.

## Incidentas
Iš Leipcigo į Vilnių skridęs krovininis bendrovės Swiftair (skridęs krovinių gabenimo bendrovės DHL užsakymu) lėktuvas Boeing 737–400 (registracijos numeris EC-MFE) besileisdamas Vilniaus oro uoste, 5 val. 28 min. vietos laiku nukrito oro uosto apylinkėse Liepkalnyje ir kliudė dviejų aukštų namą. Įvykio vietoje kilo didelis gaisras. Vilniaus priešgaisrinės gelbėjimo valdybos atstovas Donatas Gurevičius pareiškė, kad namas, kurį kliudė paryčiais sostinėje nukritęs lėktuvas, yra smarkiai apgadintas, o dalis jo tikrai nebetinkama gyventi. Ugniagesiams teko nugriauti nestabilią pastato sieną. 13 šio namo gyventojų apgyvendinti viešbutyje.

Nelaimės metu žuvo lėktuvo pilotas (Ispanijos pilietis), kiti 3 įgulos nariai sužeisti ir išgabenti į ligoninę. Ant žemės gyventojai nenukentėjo, 12 daugiabučio gyventojų evakuoti. Įvykio vietoje uždarytas eismas.

Gaisras lėktuvo kritimo vietoje galutinai likviduotas apie 11 val. 30 min.

## Tyrimas
Pradėtas įvykio tyrimas. Teigiama, kad avariją galėjęs greičiausiai lemti techninis gedimas arba žmogiškoji klaida, tačiau neatmetamas ir sabotažo atvejis (plg. 2024 m. DHL bazėje Leipcige sprogo iš Lietuvos atgabentas siuntinys).

Lapkričio 26 d. rytą buvo atrastos orlaivio juodosios dėžės ir perduotos tyrėjams.

Gruodžio 20 d. Teisingumo ministerija iš pirminių duomenų patvirtino, kad nebuvo rasta jokio papildomo įsikišimo į skrydžio vykdymą ir tai negali būti avarijos priežastis.

2025 m. sausį tyrėjai pateikė išvadą, kad avarija greičiausiai įvyko dėl žmogiškosios klaidos.

2025 m. kovo 6 d. LR Generalinė prokuratūra, išanalizavusi ir apibendrinusi Lietuvoje atliktų apklausų, įvykio vietos apžiūrų, lėktuvo skrydžio savirašių bei pilotų kabinos pokalbių įrašų bei kitus tyrimo metus gautus duomenis, nustatė, jog lėktuvo avarija galimai įvyko dėl išjungtos hidraulikos sistemos, kuri atsakinga už užsparnių išskleidimą ir tai galimai sukėlė lėktuvo nukritimą. Kitos avarijos versijos tyrimo metu buvo paneigtos gautais duomenimis.

2025 m. kovo 31 d. Transporto avarijų ir incidentų tyrimo skyrius paskelbė tarpinę ataskaitą. Ataskaitoje teigiama, kad prieš avariją sparno užsparniai buvo įtraukti, o skrydžio įgula perėjo į neteisingą oro eismo kontrolės dažnį.

## Šaltiniai
Ruslanas Seitkalijevas

**Ruslanas Seitkalijevas** (g. 1987 m. vasario 20 d.) – Lietuvos treneris, ilgų nuotolių bėgikas, dalyvaujantis plento bėgimo ultramaratonų, maratonų varžybose.

Bėgimo visu Lietuvos pajūriu 101 km nugalėtojas. Daugkartinis Lietuvos ir Baltijos šalių 100 km čempionas, pasaulio čempionas ir Europos vicečempionas komandinėje 24 val. bėgimo įskaitoje. 6-as pasaulio 48 val. bėgimo čempionate Vengrijoje (2024 m.) Lietuvos rekordininkas (48 val. bėgimas). Tarptautinis sporto meistras. 10 kartų atstovavo Lietuvai įvairių distancijų pasaulio ir Europos čempionatuose (50 km, 100 km, 24 val., 48 val.).

## Pasiekimai
* 101 km bėgimas visu Lietuvos pajūriu: 1 vieta (2009 m., 7 val. 27 min.)
* Baltijos taurė – 100 km: 1 vieta (2011 m.), 2 vieta (2012 m.), 3 vieta (2013 m.)
* Lietuvos 100 km bėgimas: 1 vieta (2010, 2011, 2018 m.)
* Vilniaus maratonas: 3 vieta (2015 m., 2 val. 35 min. 56 sek.)
* Lietuvos maratonas: 2 vieta (2015 m. 2 val. 35 min. 56 sek.; 2016 m. 2 val. 32 min. 58 sek.)
* Piterboro 10 km lenktynės: 1 vieta (2018 m.)
* 24 val. bėgimo Europos čempionatas: 2 vieta (2022 m., su Lietuvos rinktine – 245 km 259 m)
* 24 val. pasaulio bėgimo čempionatas: 1 vieta (2023 m., su Lietuvos rinktine – 253,8 km)
* 48 val. pasaulio bėgimo čempionatas: 6 vieta (2024 m., 394,4 km – Lietuvos rekordas)

2024 m. sausio 6 d. Lietuvos lengvosios atletikos federacija lietuvį apdovanojo tarptautinio sporto meistro pažymėjimu bei ženklu.

## Šaltiniai
Okotlanas

**Okotlanas** () – miestas vidurio vakarų Meksikoje, Chalisko valstijoje, šiaurės rytiniame Čapalos ežero krante, prie Grande de Santjago upės ištakos, 70 km į pietryčius nuo Gvadalacharos. Savivaldybės centras. Transporto mazgas. Praeina Gvadalacharos–Meksiko plentas ir geležinkelis, yra aerodromas. Žemės ūkio regiono prekybinis centras. Čapalos ežero turistinio regiono centras. Baldų pramonė.

Veikia technologijų institutas, Gvadalacharos universiteto padalinys. Yra Švč. Gailestingumo Viešpaties bažnyčia, eukaliptų parkas.

## Istorija
Miesto pavadinimas nahuatlių kalba reiškia „pašilė“ (t. y., vieta, kur auga okotės pušys).

1847 m. Okotlaną nusiaubė žemės drebėjimas.

## Šaltiniai
Puerto Valjarta

**Puerto Valjarta** () – uostamiestis ir kurortas vakarų Meksikoje, Chalisko valstijoje, Ramiojo vandenyno Banderaso įlankos pakrantėje, prie Amekos upės žiočių, 195 km į vakarus nuo Gvadalacharos. Savivaldybės centras. Yra tarptautinis oro uostas, plentai į Gvadalacharą, Tepiką, Mansanilją. Per Puerto Valjartos uostą išvežami bananai, kokosų aliejus, kitos žemės ūkio žaliavos. Maisto, baldų, tekstilės pramonė. Išvystytas turizmas. Yra kruizinių laivų uostas. Driekiasi smėlio paplūdimiai, užsiimama vandens sportu, žūkle, golfu.

## Istorija
1644 m. ispanai prie Banderaso įlankos įsteigė nedidelę laivų remonto vietą. Gyvenvietė pradėjo kurtis XIX a. pab., uostas įkurtas 1885 m.

1918 m. gyvenvietė pavadinta Puerto Valjarta. Pradėjo sparčiai augti XX a. 3-ajame dešimtmetyje apylinkėse pradėjus auginti bananų plantacijas (nepaisant 1925 m. miestą nusiaubusio uragano).

XX a. 7-ajame dešimtmetyje miestas ėmė sparčiai plėtotis kaip kurortas (išgarsėjo po 1964 m. filmo „Iguanos naktis“). 1971 ir 1992 m. Puerto Valjartą nusiaubė potvyniai, 1995 m. – žemės drebėjimas.


Puerto Vallarta, Mexico (February 2024) - 272.jpg|Sienų tapyba
Puerto Vallarta, MX (2023) - 076.jpg|Skulptūrų parkas pajūryje
Puerto vallarta at night.jpg|Naktinė Puerto Valjarta
Puerto Vallarta, Mexico (February 2024) - 452.jpg|Gvadalupės Mergelės bažnyčia


## Šaltiniai
Tepatitlanas

**Tepatitlanas**, oficialiai **Tepatitlan de Morelosas** () – miestas vidurio vakarų Meksikoje, Chalisko valstijoje, Centrinėje Mesetoje, prie Akatiko upės, 70 km į šiaurės rytus nuo Gvadalacharos. Savivaldybės centras. Praeina plentas Gvadalachara–San Luis Potosi. Žemės ūkio regiono prekybinis centras (kukurūzai, ankštiniai, veisiami galvijai, kiaulės, arkliai, naminiai paukščiai, bitės). Maisto pramonė (svarbus kiaušinių, kiaulienos, tekilos, pieno pramonės centras).

Šv. Pranciškaus Asyžiečio bažnyčia (XVIII a.), savivaldybės rūmai. Gvadalacharos universiteto padalinys.

## Istorija
Tepatitlanas įkurtas 1530 m. otomių žemėse.

## Šaltiniai
Diyala SC

**„Dijalos“ klubas** arba **„Diyala SC“** () – Irako futbolo klubas iš Bakubos miesto, Dijalos regione.

## Istorija
Klubas įkurtas 1957 m. Kitados rungtyniavo žemesniuose divizionuose. Vėlesniais metais pateko į aukščiausią lygą.

2023–2024 m. sezone tapo Pirmojo diviziono nugalėtojais pateko į stipriausią lygą.

Nuo 2024–2025 m. sezono rungtyniavo aukščiausioje šalies lygoje.

## Pasiekimai
; Aukščiausioji lyga
*  **Čempionai (0):** 

; Antrasis divizionas
* Nugalėtojai:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* [ Oficiali klubo svetainė] (anglų k.)
* SOCCERWAY
* FLASHSCORE
* Transfermarkt
* Globalsportsarchive
Icheon Daekyo WFC

**moterų „Icheon Daekyo“ futbolo klubas** () – buvęs Pietų Korėjos futbolo klubas iš Inčchono. Angliškai vadinamas **Icheon Daekyo Women's Football Club**. 

## Istorija
Klubo ištakos siekia 2002 m., kai buvo įkurtas **DAEKYO KANGAROOS WFC**. 2002 m. lapkričio mėn. oficialiai įkurtas klubas.

Suburta moterų komanda, nuo 2009 m. dalyvavusi aukščiausioje moterų futbolo lygoje WK League. Po 2017 m. sezono klubas pašalintas iš čempionato.

## Pasiekimai
;  **[[WK League]]:**
*  **Čempionės (3):** 2009, 2011, 2012 m.
*  **Antroji vieta (3):** 2014, 2015, 2016 m.

## Sezonai
; Pastarųjų metų sezonai

## Spalvinė gama

## Garsesnės žaidėjos
*  nežinoma

## Išnašos

## Nuorodos
* pagal SOCCERWAY
Hidropneumatinis rezervuaras

**Hidropneumatiniai rezervuarai** – specialūs įrenginiai, naudojami skysčių ir dujų sistemose slėgiui stabilizuoti ir energijai kaupti. Šie rezervuarai veikia naudojant abi fazes – skystį (dažniausiai vandenį) ir dujas (dažniausiai azotą arba orą). Tarp šių dviejų medžiagų yra membrana, kuri leidžia skirtingoms fazėms veikti tarpusavyje, bet tuo pačiu jas izoliuoja viena nuo kitos.

## Veikimo principas
Paprastai hidropneumatiniai rezervuarai susideda iš dviejų pagrindinių komponentų:

* Skystosios fazės – paprastai tai yra vanduo, kuris cirkuliuoja sistemoje;
* Dujų fazės – dažniausiai naudojama suslėgtos azoto dujos, kuri užtikrina slėgio palaikymą ir absorbuoja šoką, kai skystis juda.
Kai sistema pradeda veikti, skystis (pvz., vanduo) užpildo rezervuarą ir suspaudžia dujas. Slėgio skirtumai ir srautai valdomi pagal sistemos poreikius. Jei slėgis mažėja, dujos išsiplečia ir padidina jėgą, kad išlaikytų pastovų slėgį. Taigi, šie rezervuarai ne tik kaupia energiją, bet ir padeda stabilizuoti slėgį sistemoje.

## Hidropneumatinių rezervuarų privalumai

* Slėgio stabilizavimas: Hidropneumatiniai rezervuarai padeda išlyginti slėgio svyravimus, kurie gali atsirasti dėl greito vandens tiekimo sistemos darbo pokyčių arba dėl vandens siurblių veiklos;
* Energijos taupymas: Tinkamai naudojami hidropneumatiniai rezervuarai padeda sumažinti siurblių darbą, nes jie stabilizuoja slėgį sistemoje ir palaiko pastovų slėgį, net kai nėra didelio vandens srauto;
* Ilgaamžiškumas ir mažesnės priežiūros išlaidos: Membranos ir kitos technologijos, naudojamos šiuose rezervuaruose, padeda apsaugoti sistemas nuo oro drėgmės ir kitų aplinkos veiksnių, todėl rezervuarai gali veikti ilgą laiką be didelių remonto poreikių.

## Hidropneumatinių rezervuarų taikymas

* Vandens tiekimo sistemos: Vienas iš pagrindinių hidropneumatinių rezervuarų naudojimo sričių – vandens tiekimo ir skirstymo sistemos. Jie užtikrina pastovų slėgį ir sumažina siurblių darbo intervalus. Tokiu būdu, sistemose, kurios dažnai keičia vandens poreikį, hidropneumatiniai rezervuarai padeda išlaikyti pastovų ir optimalų slėgį;
* Pramoniniai procesai: Hidropneumatiniai rezervuarai taip pat naudojami įvairiose pramonės šakose, pvz., maisto perdirbimo, chemijos ir tekstilės pramonėje, kur reikia nuolatinio slėgio stabilumo tiekimo sistemose. Jie taip pat naudojami hidraulinėse ir pneumatiniuose įrenginiuose, kad sumažintų komponentų susidėvėjimą dėl slėgio svyravimų;
* Šildymo sistemos: Kai kurios šildymo sistemos, ypač uždarose grandinėse, taip pat naudoja hidropneumatinius rezervuarus, kad palaikytų pastovų slėgį ir užtikrintų energijos efektyvumą. Tokie rezervuarai taip pat padeda išvengti oro kaupimosi šildymo sistemoje, kas gali sukelti siurblių perkrovą.

## Šaltiniai
2024 m. Superlyga

**[[2024]] m. [[Rusijos moterų futbolo čempionatas|Superlyga]]** – aukščiausias moterų Rusijos futbolo lygos divizionas. 33-asis Rusijos moterų futbolo lygų sistemos aukščiausio diviziono sezonas. Prasidėjo 2024 m. kovo 9 d., o baigėsi 2024 m. lapkričio 16 d. Tai pirmasis čempionatas, kai dalyvavo 13 komandų. Trečią kartą iš eilės čempionėmis tapo Sankt Peterburgo „Zenit“, per sezoną nepralaimėjusios nė vienerių rungtynių.

## 2024 m. [[Rusijos moterų futbolo čempionatas|Superlyga]]
### Dalyvės

### Galutinė lentelė
*  FK Zenit komanda tapo čempionėmis.

## Rezultatyviausios žaidėjos
* 2024 m. rezultatyviausia Superlygos žaidėja tapo Gabriela Grzywińska (*[[FK Zenit (moterys)|FK Zenit]]*), pelniusi 19 įvarčių.
* Layssa Cristina Oliveira dos Santos (*[[FK Lokomotiv Moskva (moterys)|FK Lokomotiv]]*) ir Jekaterina Pantiuchina pasižymėjo po 12 kartų.

## Šaltiniai

## Nuorodos
* Oficiali svetainė (rusų k.)
* RSSSF duomenų bazė
Gabriela Grzywińska

**Gabriela Gživinska** (*Gabriela Grzywińska*, g. 1996 m. vasario 18 d., Krokuva) – Lenkijos futbolininkė, saugė. Kitados atstovavo Lenkijos jaunimo rinktinėms, kviesta į nacionalinę rinktinę.

## Karjera
Futbolininkės karjerą pradėjo „Wanda“ klube, gimtojoje Krokuvoje. 2013–2014 m. atstovavo RTP Unia Racibórz. 2014–2016 m. priklausė KKPK Medyk Konin. Su šia ekipa tapo Lenkijos čempione. Nuo 2016 m. atstovavo Górnik Łęczna, o 2019 m. grįžo į KKPK Medyk Konin. 2021 m. persikėlė į FK Zenit (Rusija). 2022 m. sezone pirmą kartą su šiuo klubu tapo Rusijos čempione, 2023 m. sezone pakartojo pasiekimą. 2024 m. sezone tapo rezultatyviausia Superlygos žaidėja, pelniusi 19 įvarčių, o klubas trečią kartą iš eilės iškovojo čempionių titulą.

## Rinktinės
Kitados atstovavo Lenkijos jaunimo rinktinėms. 2013 m. birželį vykusiame Europos iki 17 metų čempionate futbolininkė su Lenkijos U-17 rinktine iškovojo aukso medalius.

Kviesta į Lenkijos nacionalinę rinktinę. Debiutavo 2013 m., o 2022 m. kilus karui tarp Ukrainos ir Rusijos buvo suspenduota, nes liko Zenito klube.

## Pasiekimai
; su FK Zenit
* Rusijos čempionė: 2022, 2023, 2024 m.

## Šaltiniai

## Nuorodos
* Superlygos svetainėje
* SOCCERWAY (Apie žaidėją)
* FLASHSCORE (Apie žaidėją)
* SOFASCORE (Apie žaidėją)
* SOCCERDONN (Apie žaidėją)
Nemuno ledynmetis

**Nemuno ledynmetis** – ledynmetis, pleistoceno periodo laikotarpis Lietuvoje, prasidėjęs po Merkinės (Eemio) tarpledynmečio prieš 70 tūkst. (ar 105 tūkst.) ir pasibaigęs prieš 10 tūkst. metų. Pagal klimato raidą ir paleogeografinius įvykius skiriamas ankstyvasis, vidurinysis ir vėlyvasis laikotarpiai. Ankstyvajame laikotarpyje buvo periglacialinės sąlygos, viduriniame − klimatas atšilo, vėlyvajame – Lietuvą padengė ledynai iš Fenoskandijos, plačiausiai paplitę prieš 16−22 tūkst. metų. Šis ledynmetis gretinamas su Vyslos ledynmečiu Vakarų Europoje, su Valdajaus − Rytų Europoje.

## Geologija

Ledynai slinko beveik per visą Lietuvą, tačiau neuždengė Medininkų aukštumos ir Eišiškių plynaukštės. Jų slinkimo kryptys siejamos su trimis plaštakomis: vakarų, vidurio ir rytų. Tarp vakarų ir vidurio ledyno plaštakų susidarė tarpplaštakinė Žemaičių aukštuma. Nemuno ledynmečiu susiformavo dvi ledynų stadijos: Grūdos (su Žiogelių faze) ir Baltijos (su Pietų Lietuvos, Vidurio Lietuvos ir Šiaurės Lietuvos fazėmis). Grūdos stadijos ledynas, atsitraukęs ir pakartotinai užslinkęs, suformavo Žiogelių fazės žvirgždingas kalvas Lietuvos pietryčiuose. Baltijos stadijos ledyno pakraštyje formavosi Baltijos aukštumų moreniniai gūbriai, sudarę kalvotus, ežeringus kraštovaizdžius, ir smėlėta zandrinė Dainavos (Pietryčių) lyguma su būdingais plokščiais smėlingais senslėniais, žemyninėmis kopomis ir ežerine ledynine lyguma. 

Nemuno ledynmetis paliko du ryškius moreninių riedulingų priemolių sluoksnius, kurių bendras storis siekia 40 m. Tai Grūdos ir Baltijos morenos. Pilka, žalsvai pilka morena būdinga Grūdai,  o rausvai ruda, raudona – Baltijai. Grūdos morena turi daugiau mezozojaus uolienų ir silūro organogeninių pilkų klinčių nuotrupų, papildytų iš Švedijos atslinkusių kristalinių uolienų riedulių. Baltijos morenoje yra daugiau devono dolomitų nuotrupų ir kristalinių uolienų riedulių, atslinkusių iš Suomijos.

Nemuno ledynmečio sudėtingų gamtinių sąlygų raidą atskleidžia prie Jiesios upės susiformavusi Rokų atodanga Kauno priemiestyje (viena iš trijų Baltijos šalių regione).

## Šaltiniai

## Nuorodos

*
Golden Hour: Part.2

**Golden Hour: Part.2** – vienuoliktasis Pietų Korėjos grupės „Ateez“ EP, išleistas 2024 m. lapkričio 15 d. Jam pristatyti išleistas singlas „Ice on My Teeth“.

Albumas buvo komerciškai sėkmingas visame pasaulyje. Per pirmąją savaitę JAV parduota per 179 tūkstančiai kopijų ir jis debiutavo pirmojoje „Billboard 200“ reitingo vietoje, tampant antruoju grupės įrašu, pasiekusiu šią viršūnę.

## Dainų sąrašas

## Išnašos
2024 m. WK League

**[[2024]] m. [[WK League]]** – aukščiausias moterų Pietų Korėjos futbolo lygos divizionas. Sezonas prasidėjo 2024 m. kovo 16 d., o baigėsi 2024 m. rugsėjo 26 d.

Incheon Hyundai Steel Red Angels futbolininkės gynė čempionių titulą, iškovotą 2023 m. sezone.

## 2024 m. [[WK League]]
* 2024 m. sezone **[[WK League]]** kovojo aštuonios Komandos.
### Turnyrinė lentelė
* Po pirmojo etapo lyderiavo Hwacheon KSPO.

## Finalinis etapas
* Kovoje dėl čempionių titulo susitiko trys geriausios komandos.

### Pusfinalio rungtynės
----

----

* Pagrindinis rungtynių laikas baigėsi esant lygiam rezultatui 1-1. Baudinių seriją laimėjo Suwon ir pateko į finalą.
----

### Finalo rungtynės
----

----

* **[[Suwon FC (moterys)|Suwon]] dviejų rungtynių serijoje nugalėjo bendru rezultatu 3-2 ir iškovojo čempionių titulą.**
----

## Išnašos

## Nuorodos
* Oficiali svetainė  (korėjiečių k.)
* SOCCERWAY
* FLASHSCORE
* RSSSF duomenų bazė
Apacinganas

**Apacinganas**, oficialiai **Apacingan de la Konstitusjonas** () – miestas vidurio vakarų Meksikoje, Mičoakano valstijoje, 283 km į pietvakarius nuo Morelijos, prie Apacingano upės. Savivaldybės centras. Keliai į Kolimą, Uruapaną, yra oro uostas. Žemės ūkio regiono prekybinis centras (kukurūzai, ankštiniai, sezamas, ryžiai, medvilnė, vaisiai). Maisto (pašarų, vandens pilstymo, vaisių apdirbimo) pramonė. Tradicinė baldų, odos dirbinių gamyba. Miestas patenka į karštą ir sausringą Mičoakano sritį, vadinamą Karštąja žeme (*Tierra Caliente*).

Yra Švč. Nekaltojo Prasidėjimo katedra, kultūros namai, Tiera Kaljentės muziejus.

## Istorija
Apacinganas taraskanų žemėse įkurtas 1617 m. Vėliau miestui pridėtas Konstitusjono vardas, pagerbiant 1814 m. mieste pasirašytą Apacingano konstituciją, kurioje išdėstyti kuriamos Meksikos valstybės teisiniai principai.

## Šaltiniai